15. ΝΟΜΟΣ υπ’ αριθ. 3298 της 6/12 Ιουλ. 1955 (ΦΕΚ Α΄ 179) Περί διατάξεων αφορωσών τους Υποψηφίους Μαθητάς της Στρατιωτικής Σχολής Ευελπίδων και της Στρατιωτικής Ιατρικής Σχολής. Άρθρ.1.-1.Ο αριθμός των εισακτέων κατ’ έτος εις την Στρατιωτικήν Σχολήν Ευελπίδων καθορίζεται υπό του Υπουργού Εθνικής Αμύνης, δια της προκηρύξεως του διαγωνισμού, καλύπτεται δε εξ ολοκλήρου υπό των επιτυγχανόντων εις τον διαγωνισμόν, κατά σειράν επιτυχίας, ανεξαρτήτως κατηγορίας εις ην ούτοι ανήκουσιν. 2.Πέραν του άνω αριθμού, εισάγονται εις την Σχολήν, εις ποσοστόν 25% υπολογιζόμενον επί του αριθμού τούτου, εκ των υπολοίπων επιτυχόντων, οι υιοί ή αδελφοί Αναπήρων και Θυμάτων Πολέμου και οι καταγόμενοι εξ Ηπείρου, Μακεδονίας, Θράκης, Δωδεκανήσου, Κύπρου και Βορείου Ηπείρου, ως και οι υιοί ή αδελφοί Αξιωματικών ενεργεία ή αποστρατεία, ή θανόντων και των τριών Κλάδων των Ενόπλων Δυνάμεων. Η εισαγωγή των ανωτέρων εις την Σχολήν, γίνεται βάσει της μεταξύ των σειράς επιτυχίας, άνευ διακρίσεως κατηγορίας. «3.Επί πλέον του αριθμού εισακτέων που καθορίζεται με την πιο πάνω προκήρυξη, εισάγονται στη Σχολή σε ποσοστό 20% από τους υπόλοιπους επιτυχόντες οι μόνιμοι Υπαξιωματικοί του Στρατού Ξηράς. Η εισαγωγή τους γίνεται με βάση τη σειρά επιτυχίας εκείνων που έχουν συμπληρώσει χρόνο παραμονής ως μόνιμοι Υπαξιωματικοί τουλάχιστο ένα έτος κατά την ημερομηνία εισαγωγής τους στη Σχολή. Ως αποδεικτικό της πιο πάνω ιδιότητάς τους ορίζεται το Αντίγραφο Φύλλου Μητρώου το οποίο εκδίδεται από τη μονάδα στην οποία υπηρετεί ο υποψήφιος». Η παρ. 3 προστέθηκε από το άρθρο μόνο του Νόμ. 1294/1-4 Οκτ. 1982 (ΦΕΚ 122). Άρθρ.2.-Ως αποδεικτικά της ιδιότητος των εν τη παρ. 2 του προηγουμένου άρθρου αναφερομένων, ορίζονται τα ακόλουθα: Α΄.Δια τους καταγομένους εκ της Βορείου Ηπείρου και Κύπρου: Πιστοποιητικόν της Προξενικής Αρχής, εμφαίνον τον τόπον της γεννήσεώς των, ή αντίγραφον ληξιαρχικής πράξεως. Εν αδυναμία προσκομίσεως τινος εκ τούτων, βεβαίωσιν Τοπικού Συλλόγου της Επαρχίας των, περί του τόπου της γεννήσεώς των, με την υποχρέωσιν προσκομίσεως εν καιρώ του νομίμου πιστοποιητικού. Σελ. 1354(β) Τεύχος ΣΤ41-Σελ. 2 Β΄.Δια τους καταγομένους εκ Μακεδονίας, Θράκης, Ηπείρου και Δωδεκανήσου: Πιστοποιητικόν του Δήμου ή της Κοινότητος, βεβαιούμενον κατά το περιεχόμενόν του υπό της οικείας Νομαρχίας εις τα Μητρώα του οποίου φέρεται εγγεγραμμένος ο υποψήφιος, εν ω να εμφαίνηται ο τόπος της γεννήσεως ή αντίγραφον ληξιαρχικής πράξεως γεννήσεως. Γ΄.Δια τους υιούς ή αδελφούς Αναπήρων και Θυμάτων Πολέμου: ι)Βεβαίωσιν της Διευθύνσεως Συντάξεων του Υπουργείου Οικονομικών (Γενικήν Διεύθυνσιν Δημοσίου Λογιστικού) εξ ης να εμφαίνηται η απονομή πολεμικής συντάξεως εις τον πατέρα ή αδελφόν αυτού ανάπηρον πολέμου ή την οικογένειάν του ως θύματος πολέμου. ιι)Πιστοποιητικόν του Δήμου ή της Κοινότητος εις τα Μητρώα των οποίων είναι εγγεγραμμένος εμφαίνον ότι ο υποψήφιος τυγχάνει υιός ή αδελφός του λαμβάνοντος πολεμικήν σύνταξιν αναπήρου ή θύματος πολέμου. Δ΄.Δια τους υιούς ή αδελφούς Αξιωματικών εν ενεργεία: Πιστοποιητικόν της Αρχής παρ’ η υπηρετεί ο Αξιωματικός εμφαίνον την ιδιότητα και τον βαθμόν του και ότι ο υποψήφιος τυγχάνει υιός ή αδελφός. Ε΄.Δια τους υιούς ή αδελφούς Αξιωματικών εν αποστρατεία ή θανόντων: Πιστοποιητικόν του οικείου Μετοχικού Ταμείου εμφαίνον την ιδιότητα του Πατρός ή αδελφού των, και πιστοποιητικόν του αυτού Ταμείου ή της οικείας Ληξιαρχικής Αρχής, ότι ο υποψήφιος τυγχάνει υιός ή αδελφός του. Τα προς απόδειξιν των λοιπών προσόντων των άνω υποψηφίων, καθορίζονται ως και δια τους λοιπούς υποψηφίους. Άρθρ.3.-(Κατηργήθη δια του άρθρ. 36 Ν.Δ. 4146/ 1961). Άρθρ.4.-1.Από της ισχύος του παρόντος Νόμου, καταργούνται: α)Η διάταξις του άρθρ. 45 του Α.Ν. 1324/49 «περί προστασίας και αποκαταστάσεως των Αναπήρων κλπ.» όσον αφορά την εισαγωγήν εις την Στρατιωτικήν Σχολήν Ευελπίδων και β)Πάσα ετέρα διάταξις αντικειμένη εις τον παρόντος Νόμον. 2.Η ισχύς του παρόντος Νόμου, άρχεται από της δημοσιεύσεώς του εις την Εφημερίδα της Κυβερνήσεως. 36.Ρ.β.15 Σχολή Ευελπίδων 